वाहनों की नीलामी रोकने की मांग को लेकर कांग्रेस ने दिया ज्ञापन
मध्यप्रदेश विद्युत मंडल द्वारा किसानों तथा आम लोगों के विद्युत बिल वसूली के दौरान जबरन जब्त किए गए ट्रैक्टर, बाइक इत्यादि की नीलामी 31 मार्च को होना है जो कि पूर्णतः अवैध तथा निरस्त किए जाने योग्य हैं, क्योंकि जिस किसान या आम आदमी से जब्ती की गई है। उनमें से बहुत से किसानों के नाम उक्त वाहन रजिस्टर्ड ही नहीं हैं। जब संपत्ति उक्त मालिक के स्वामित्व की है नहीं तो फिर किसी अन्य की संपत्ति किस नियम व कानून के तहत नीलाम की जा रही है।
वहीं किसानों की फसलें अभी खेत में ही है तथा मध्यप्रदेश सरकार ने भी कृषि उपज मंडियों में भी गेहूं खरीदी की तारीक 27 मार्च घोषित की है। ऐसे समय में किस तरह से किसान अपने कर्ज एवं बकाया बिलों को चुकाएगा। यह नीलामी की प्रक्रिया निंदनीय है। यह बात कांग्रेस द्वारा गुरुवार को अनुविभागीय अधिकारी को नीलामी की कार्रवाई को शीघ्र रोके जाने की मांग करते हुए व्यक्त की गई। इसके अलावा शहर एवं ब्लाॅक कांग्रेस कमेटी, युवा कांग्रेस, किसान कांग्रेस इसकी घोर निंदा करते हैं तथा शीघ्र ही नीलामी की प्रक्रिया को रोका नहीं गया तो शहर कांग्रेस कमेटी अध्यक्ष संजय यादव के नेतृत्व में उग्र आंदोलन किया जाएगा। गुरुवार को सभी मांगों को लेकर तराना एसडीएम महोदय को ज्ञापन पत्र प्रेषित किया गया। इस अवसर पर ब्लाॅक कांग्रेस अध्यक्ष कैलाश गोठी, प्रदेश किसान कांग्रेस सचित प्रकाश परमार, ब्लाॅक युवा कांग्रेस अध्यक्ष महेश रावल, राजेश शर्मा, सैय्यद नियामत अली आदि कांग्रेसजन उपस्थित थे। ज्ञापन का वाचन महेश रावल ने किया। जानकारी शहर कांग्रेस प्रवक्ता सदानंद दीक्षित ने दी।
शासकीय जमीन की गेहूं की फसल को बेच खजाने में जमा की राशि
बडनगर | ग्राम करणपुरा में शासकीय भूमि पर गांव के ठाकुरदास पिता रघुवीरदास बैरागी द्वारा शासकीय भूमि पर अतिक्रमण कर गेहूं की खड़ी फसल को नायब तहसीलदार एम.एल. वर्मा, ग्राम पटवारी राधेश्याम शर्मा व कोटवार के सहयोग से उक्त फसल जब्त कर कृषि उपज मंडी में 27996 रुपए में नीलामी कर राशि शासकीय खजाने में एसडीएम अवि प्रसाद के निर्देश पर जमा की गई। कार्रवाई में पटवारी रितेश यादव, दलपतसिंह की भूमिका अहम रही।
एसडीएम को ज्ञापन सौंपते कार्यकर्ता व अन्य।
hin_Deva hin_Deva hin_Deva hin_Deva hin_Deva hin_Deva